als_Latn dik_Latn sag_Latn
Mungon ndaj Gjermanisë
Messi nuk do të ketë mundësi të ndihmojë Argjentinën në ndeshjen miqësore të kësaj të mërkure kundër Gjermanisë.
Politiko
E Hënë, 1 Shtator 2014 | 18:42
0 Komente.
Lionel Messi nuk do të ketë mundësi të ndihmojë Argjentinën në ndeshjen miqësore të kësaj të mërkure që kombëtarja albiceleste do të luajë në Dyseldorf përballë Gjermanisë.
Edhe pse trajneri i ri i La Selecion, Gerardo Martino e kishte përfshirë yllin argjentinas në listën e të grumbulluarve për këtë sfidë ishte klubi i Barcelonës në një deklaratë në faqen e tij në internet që bëri të ditur se Messi nuk do të udhëtojë me kombëtaren e tij në Gjermani.
Sipas asaj që shkruajnë katalanasit, 4-herë fituesi i “Topit të Artë” ka pësuar një dëmtim të lehtë në sfidën me Villareal dhe do të qëndrojë për disa ditë jashtë.
Në fakt nuk është asgjë serioze për Messin, vetëm një problem i vogël në këmbën e djathtë dhe me shumë mundësi 27-vjeçari do të jetë gati për sfidën e radhës që skuadra katalanase do të zhvillojë më 13 shtator në Camp Nou përballë Athletic Bilbaos.
Gjithsesi Argjentina nuk do të ketë mundësi të mbështet te njeriu simbol i saj në sfidën me pancerat dhe në këtë mënyrë shanset që kombëtarja albiceleste të hakmerret ndaj Gjermanisë për humbjen në finalen e madhe të Brazil 2014, me mungesën e Messit zvogëlohen pak si shumë.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn